Siden jeg skiftede bredbåndsudbyder fra YouSee og til TDC har der været meget stabilt bredbånd, men i februar og marts 2015 er der opstået problemer med at afspille downloadet musik fra TDC Play.
På min pc, med Windows 7 installeret kan dette godt lade sig gøre, værre er det med Windows 8.1. Hver gang jeg prøver at afspille downloadet musik fra TDC Play, popper der en vindue op hvori der står: "Brugernavn og Adgangskode". Jeg taster brugernavn og adgangskode ind, men beskeden der kommer frem er mildest talt nedslående, i det er står "Du har ikke adgang til TDC Play"
Jeg har flere gange kontaktet TDC´s kundeservice, og der siger de, at man hos TDC godt er klar over problemet, men hvorfor f****** sørger man så ikke for at få rettet fejlen??? Nu er det blevet 19. marts og nu virker TDC Play heller ikke på Windows 7, så det går sgu godt. Jeg ringede igen igen til TDC, og talte der med en medarbejder, der oprettede en ny adgangskode. Jeg har hele tiden godt kunnet logge på og også downloade musikken, men problemet opstår når musikken skal afspilles..Der er nu oprettet en sag vedr. dette møgirriterende og unødige problem. Medarbejder sagde at der vil gået seks arbejdsdage, før der sker noget i sagen Seks arbejdsdage er i min verden for lang tid i denne situation!!! En horribel besked: nu er det blevet den 20. marts, og der er nu kommet en mail fra TDC, vedrørende problemet med afspilning af downloadet musik fra TDC Play; der vil nu gå op til 50 (halvtreds) dage før jeg kan regne med ar fejlen er rettet, i det der som der står skrevet i mailen, er opståen "en større teknisk fejl". Det tør sgu antydes!!! Dette er totalt uacceptabelt, at man som kunde skal opleve dette. Jeg har derfor nu skrevet et brev direkte til TDC, for at gøre dem opmærksomme på min fuldt ud berettigede utilfredshed. Dette vil jeg også opfordre andre utilfredse kunder til at gøre, for utilfredse kunder er der tydeligvis masser af, hvis man ser på Trustpilot.
Hvis dette er TDC´s kundepolitik så siger jeg bare, at det står sløjt til. Man føler sig sgu gjort til grin, og det er der jo ikke nogen der bryder sig om. 
Jeg modtog en mail fra TDC, hvori der stod det var en ordrebekræftelse. Jeg vidste med sikkerhed at jeg ikke havde bestilt noget hos TDC, så derfor ringede jeg til TDC´s kundeservice. Dame jeg talte med sagde at det var en godtgørelse på 200 kr. dvs. 200 kr. mindre ar betale på næste regning. Grunden var at jeg havde betalt for noget jeg ikke havde fået. Det var jo så trods alt et lys i mørket. 
Omkring 27. marts prøvede jeg igen igen at noget i forvejen downloadet musik fra TDC PLAY. Denne gang kom beskeden om at jeg skulle indtaste brugernavn og adgangskode, men efter dette var gjort, poppede beskeden "Du har ikke play-adgang" IKKE op. Lige pludselig strømmede musikken ud gennem højttalerne, så de halvtreds dage var en overdrivelse fra TDC´s side, dog denne gang en af de positive overdrivelser.
Jeg kan kun opfordre andre TDC-PLAY brugere til at kontakte TDC, for det tyder på at hvis man som kunde råber op, ja så får de fingeren ud, og rette tingene.
_________________________________________________________
August 2015:
Problemer med at komme på en hjemmeside, der var ok, idet jeg mange gange tidligere har været på denne. Pludselig kom der en besked op om en såkaldt "Certifikat fejl". Jeg klikkede på krydset på adresselinjen, og derefter kom der et spil, men jeg skal sgu ikke spille noget. Andre gang når jeg har klikket på siden med "certifikatfejl" på det røde felt, kommer jeg over på en side med "Torch Browser". Heller ikke dette er jeg interesseret i. Jeg tænkte på om min pc var blevet inficeret  med virus, så jeg kørte til det lokale bibliotek, for at prøve om fejlen også viste sig på bibliotekets pc´er, og jo det gjorde den. Jeg kontaktede en IT-ekspert og fortalte ham om problemet. Han prøvede også at komme ind på siden, og der var der ingen problemer. Han sagde da jeg fortalte ham jeg har TDC som udbyder, at problemet måske lå hos TDC. Han har en anden udbyder, så det tyder jo på at det er hos TDC fejlen ligger.  Så derfor kontaktede jeg dem. Der var absolut INGEN hjælp at hente, det var én stor afvisning med det samme. Det er for dårligt at man som kunde nærmest føler at man er til ulejlighed, når man ringer til support.
Jeg vil derfor nu skrive et papirs brev til TDC, så de kan få at vide, at deres såkaldte kundeservice ikke er andet end en fis i en hornlygte.